Bahandendutno:

Deputati, Gjorgjia Sajkoski

 DŽI PREZIDENTI KO KHEDIPE

TARI REPUBLIKA UTARALI MAKEDONIA

Upri funda taro dženo 204 stavi 1 taro Bukjarutnolil taro Khedipe tari Republika Utarali Makedonia thaj e džene 16, 17 thaj 18 stavia (1) thaj (2) taro Kanuni bašo mamujkeribe thaj arakhibe tari diskriminacia (\*) („Oficialnikani gazeta tari Republika Utarali Makedonia“ numero 258/20), sar džidendipe bičhalava Tumenge i Bahan-decizia baš avazikeribe publik avazikerin baš alusaribe džene ki Komisia bašo mamujkeribe thaj arakhibe tari diskriminacia.

 Deputati,

Gjorgia Sajkoski\_\_\_\_\_\_\_\_\_\_\_\_\_\_\_\_\_\_\_\_

 Skopje, februari 2025 berš

**Bahani**

Upri funda taro dženo 68 stavi 2 taro Konstitucionali tari Republika Utarali Makedonia thaj e džene 16. 17 thaj 18 stavia (1) thaj (2) taro Kanuni bašo mamujkeribe thaj arakhibe tari diskriminacia diskriminacia (\*) („Oficialnikani gazeta tari Republika Utarali Makedonia“ numero 258/20), o Khedipe tari Republika Utarali Makedonia ki bešin ikerdi ko \_\_\_\_\_\_\_\_\_\_\_\_\_\_\_\_2025 berš, angja

**DECIZIA**

**BAŠ AVAZIKERIBE PUBLIK AVAZIKERIN BAŠ ALUSARIBE DŽENE KI KOMISIA BAŠO MAMUJKERIBE THAJ ARAKHIBE TARI DISKRIMINACIA**

1. O Khedipe tari Republika Utarali Makedonia avazikerela publik avazikerin baš alusaribe jek dženo ki Komisia bašo mamujkeribe thaj arakhibe tari diskriminacia mandatea taro panč berša.
2. Bašo dženo ki Komisia bašo mamujkeribe thaj arakhibe tari diskriminacia šaj te ovel alusardo dženo kova pherela akala šartia/kondicie:
3. Te ovel raštrutno ki Republika Utarali Makedonia;
4. Te ovel ole 240 lende kreditia aso EKTS ja VII/1 edukaciakoro nivelo thaj te ovel ole minimum efta berša bukjarno džandipe ki umal taro manušikane hakoja, kolendar panč berša ki umal taro jekhipe thaj bidiskriminacia;
5. Ko momenti tar alusaribe nijamitakateskere deciziaja ma te ovel leske vakerdi džeza phanlipe tar upro šov masekoja ja bimukin te kerel profesia, buti ja obligacia thaj
6. Ma te ovel funkciakoro phiravutno ki politikani partia.
7. O formulari bašo leibe than ki akaja avazikerin, i plesutni biografia thaj o zarurime dokumentia bašo tazdivkeribe e šartengoro/kondiciengoro pheribe tari nukta II.tar akaja decizia, ko originali ja štembilkerdi kopia ko notari, dena pe dži Khedipe tari Republika Utarali Makedonia. Bašo pheribe o šarti/kondicia tari nukta II. telinukta 4) tar akaja decizia, o kandidati kamla pe te del thaj plesutni vakerin štembilkerdi ko notari kaj nane funkciakoro phiravutno ki politikani partia.
8. I avazikerin thavdela 30 divesa taro dive kana si avazikerdi ki „Oficialnikani gazeta tari Republika Utarali Makedonia“.
9. Akaja decizia khuvela ko takati e avazikeribaskere divea ki „Oficialnikani gazeta tari Republika Utarali Makedonia“, a ka avazikerel pe thaj ko gazete „Sloboden pečat“, „Nova Makedonia“ thaj „Koha“, ki veb patrin taro Khedipe tari Republika Utarali Makedonia, ko sa o čhibja taro khedina ki Republika Utarali Makedonia.

**KHEDIPE TARI REPUBLIKA UTARALI MAKEDONIA**

**Numero \_\_\_\_\_\_\_\_\_\_\_\_\_\_\_\_\_\_\_ PREZIDENTI**

**\_\_\_\_\_\_\_\_\_\_\_\_\_\_\_\_2025 berš KO KHEDIPE TARI REPUBLIKA**

 **Skopje UTARALI MAKEDONIA,**

 Afrim Gashi, k.v.

Haljovkerin

O Khedipe tari Republika Utarali Makedonia ki bešin ikerdi ko 15 januari 2024 berš angja Decizia baš alusaribe džene ki Komisia bašo mamujkeribe thaj arakhibe tari diskriminacia. Akale deciziaja i Dragana Drndarevska sine alusardi baši dženi ki Komisia, mandatea taro jek berš, duj masek thaj ofto divesa aso dženo 16 stavi (3) thaj dženo 20 stavi (4) taro Kanuni bašo mamujkeribe thaj arakhibe tari diskriminacia (\*).

O prezidenti ki Komisia bašo mamujkeribe thaj arakhibe tari diskriminacia dži ki Komisia bašo pučiba phanle e alusaribancar thaj anavkeribancar bičhalgja Hramin numero 16-373/1 taro 21.01.2025 berš kolaja haberidengja kaj o mandati tari Dragana Drndarevska agorinela ko 23 mart 2025 berš.

Lendor ki dikhin o kanunikane rokoja, sebepi ko vakti šurakeribe i čhipota baš alusaribe nevo dženo ki Komisia savi anglodikhela thaj ikeribe publik diskusia e avazikerde kandidatencar, bahankerava o Khedipe te anel i Bahan-decizia baš avazikeribe publik avazikerin baš alusaribe dženo ki Komisia bašo mamujkeribe thaj arakhibe tari diskriminacia.